Komisijos reglamentas (EEB) Nr. 632/80
1980 m. kovo 14 d.
nustatantis išsamias taisykles, reglamentuojančias vandeninio sacharozės tirpalo pridėjimą į konkrečius vyno produktus tam tikruose vynuogių auginimo A zonos regionuose ir antrą kartą iš dalies keičiantis Reglamentą (EEB) Nr. 1594/70
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 337/79 dėl bendro vyno rinkos organizavimo [1] su paskutiniais pakeitimais, padarytais Reglamentu (EEB) Nr. 459/80 [2], ypač į jo 33 straipsnio 8 dalį,
atsižvelgdama į 1979 m. vasario 5 d. Tarybos reglamentą (EEB) Nr. 338/79, nustatantį specialias nuostatas dėl rūšinių vynų, pagamintų konkrečiame regione [3], su paskutiniais pakeitimais, padarytais Reglamentu (EEB) Nr. 459/80, ypač į jo 8 straipsnio 6 dalį,
kadangi, padarius paskutinius pakeitimus Reglamentuose (EEB) Nr. 337/79 ir (EEB) Nr. 338/79, Reglamento (EEB) Nr. 337/79 33 straipsnio 3 dalies antrojoje pastraipoje ir Reglamento (EEB) Nr. 338/79 8 straipsnio 2 dalies penktojoje pastraipoje numatyta galimybė iki 1984 m. kovo 15 d. į produktus, pagamintus iš vynuogių veislių, vedančių palyginti rūgščias vynuoges, ir iš vynuogių, nuimtų tam tikruose vynuoges auginančiuose regionuose, esančiuose šiaurinėje vynuogių auginimo A zonos dalyje, kurioje ši praktika yra tradicinė ir įprasta, pridėti vandeninio sacharozės tirpalo; kadangi dėl to būtina apibrėžti atitinkamas vynuogių veisles ir regionus;
kadangi, nustačius tokias vynuogių veisles, nebereikalingas Reglamento (EEB) Nr. 1594/70 [4] su pakeitimais, padarytais Reglamentu (EEB) Nr. 2531/77 [5], 3 straipsnis;
kadangi šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EEB) Nr. 337/79 33 straipsnio 3 dalies antrosios pastraipos pirmojoje įtraukoje ir Reglamento (EEB) Nr. 338/79 8 straipsnio 2 dalies penktosios pastraipos pirmojoje įtraukoje minimos vynuogių veislės yra "Riesling" ir "Elbling".
2. Reglamento (EEB) Nr. 337/79 33 straipsnio 3 dalies antrosios pastraipos antrojoje įtraukoje ir Reglamento (EEB) Nr. 338/79 8 straipsnio 2 dalies penktosios pastraipos antrojoje įtraukoje minimi vynuogių auginimo regionai yra šie:
- Ahr,
- Mittelrhein,
- Rheingau,
- Mosel/Saar/Ruwer,
- Nahe,
- Moselle luxembourgeoise.
3. Vandeninio sacharozės tirpalo gali būti dedama tik 12 g/l mažiausio rūgštingumo, išreikšto vyno rūgštimi, produktus siekiant padidinti jų alkoholio koncentraciją.
2 straipsnis
Reglamento (EEB) Nr. 1594/70 3 straipsnis panaikinamas.
3 straipsnis
Šis reglamentas įsigalioja 1980 m. kovo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. kovo 14 d.